АҞӘА, абҵара 21 – Sputnik, Бадри Есиава. Ақыҭанхамҩеи, акультуреи, аспорти, аҵарадырреи русхк аҟны Аԥсни Никарагуеи реиҳабырақәа рыбжьара аиқәшаҳаҭрақәа Аминистрцәа Реилазаара ибзиоуп ҳәа ахнаҳәааит абҵара 20 рзтәи аилатәараҟны.
Ақәҵара апроект рыдигалеит Аԥсны Адәныҟатәи аусқәа рминистр Даур Ақаҩба.
"Ишәыдаагалоит ақыҭанхамҩеи, акультуреи, аспорти, аҵарадырреи русхк аҟны Аԥсни Никарагуеи реиҳабырақәа рыбжьара аиқәшаҳаҭрақәа, 2019 шықәса ԥхынгәымзазы Никарагуаҟа сныҟәара аҳәаақәа ирҭагӡаны арҭ адокументқәа анапрыҵаҩразы ҳаилацәажәеит", - азгәеиҭеит Ақаҩба.
Аԥыза-министр Валери Бганба иҳәеит арҭ раԥхьатәи ашьаҿақәа аҵак ду рыманы ишыҟоу.
Никарагуа Аԥсны ахьыԥшымра азханаҵеит 2008 шықәса цәыббра 3 рзы. Шықәсык ашьҭахь адипломатиатә еизыҟазаашьақәа шьақәыргылан.
Аԥсны ахада раԥхьатәи Никарагуаҟа иныҟәара мҩаԥысит 2010 шықәса рзы. Усҟан Сергеи Багаԥшь аԥсуа делегациа ахадара мҩаԥигон.
Убри аахыс Аԥсни Никарагуеи рыбжьара нап рыҵаҩуп аиқәшаҳаҭрақәа маҷымкәа.
Иара убас шәаԥхьар ҟалоит:
Даур Ақаҩба Сандинисттәи ареволиуциа 40-шықәса ахыҵра аныҳәа далахәуп
АҞӘА, нанҳәа 14 - Sputnik. Ииасыз уахыки-ҽнаки рыла акоронавирустә чымазара амазааразы агәаҭара иахысит 235-ҩык ауааԥсыра. Урҭ рахьтә адиагноз COVID-19 рзықәыргылоуп 26-ҩык, ҳәа аанацҳауеит Ауааԥсыра акоронавирустә ҿкы рацәыхьчаразы аоперативтә штаб.
Апандемиа ҟалеижьҭеи Аԥсны акоронавирус здырбалахьоу рхыԥхьаӡара 182-ҩык ыҟоуп. Урҭ рахьтә 66-ҩык ргәы бзиахеит, хҩык рыԥсҭазаара иалҵит.
Абри аамҭазы Гәдоуҭатәи ахәышәтәырҭаҿы ишьҭоуп акоронавирус зцәа иалоу 24-ҩык апациентцәа. Уахыки-ҽнаки рыла ахәышәтәырҭаҟнытә илыҩҩауп згәабзиара ҭышәынтәалахаз ааҩык атәылауааи, урыстәылатәи ахаҿи, ԥсшьаҩык Шәачаҟа диагоуп идиагноз хада ала иҷыдоу амедицинатә цхыраара иҭаразы.
Ауааԥсыра акоронавирустә ҿкы рацәыхьчаразы аоперативтә штаб ажәлар рахь ааԥхьара ҟанаҵоит ачымазара рымкырц азы ахыхьчаратә ԥҟарақәа ирықәныҟәаларц, асоциалтә дистанциа ркызарц.
Акоронавирус иадҳәалоу ажәабжьқәа зегьы шәрыԥхьар ҟалоит абра>>
АҞӘА, нанҳәа 14 – Sputnik. Аԥсны Аҭагылазаашьа ҷыдақәа рминистрра аҟазауаа хымш ирықәуп аквадроцикл аҟынтәи Бзыԥ аӡы иагеит ҳәа иршьо атуристка лыԥшаара иаҿуижьҭеи, абри атәы Sputnik иазеиҭеиҳәеит АҶА рминистр ихаҭыԥуаҩ Тигран Делибалтиан.
Иара иажәақәа рыла аԥшаарақәа мҩаԥыслоит аԥҳәызба дрыԥшаанӡа.
"Амшқәа цәгьаханы ақәоура ҟалар аамҭакала ҳаԥшуеит. Макьаназы аԥшаарақәа ирыцаҳҵоит", - иҳәеит иара.
Аԥшаарақәа ирылахәуп Гагреи Гәдоуҭеи араионқәа рымцарцәара-еиқәырхаратә бригадақәеи Аҳәынҭқарратә инспекциа аӡыҵалаҩцәеи. Анеира ахьыуадаҩу аҭыԥқәа рҿы авиациа ахархәара амоуп.
1998 шықәса рзы ииз арԥыси аԥҳәызбеи Аԥсныҟа ԥсшьара ҳәа иааит Санкт-Петербургнтә. Аквадроцикл қьырала иргеит.
Аӡиа Риҵахь узго амҩа ажәбатәи акилометр иахьаҵанакуа аҷкәын аԥсҟы импыҵҟьеит, аквадроцикл ааҳәын аӡиас иалаҳаит.
Аҷкәын ибыргәым аахақәа иоуит, аквадроцикл Бзыԥ аҟәараҿы ирбеит.
Аӡӷаб амҩатә машәыр ахьыҟалаз аҭыԥ аҿы дрымбеит, убри азы аӡаҿы лыԥшаара иалагеит.